Sierra de Mont Albán

La sierra de Mont Albán ye una aliniación montanyosa de la branca aragonesa de lo Sistema Iberico José Luis Peña Monné et al. : Geomorfología de la Provincia de Teruel. Instituto de Estudios Turolenses, 1984. p 96-100. entre la muela d'Anadón y lo puerto de las Traviesas, a lo norte de la depresión de Calatayú y Mont Albán.

 Altarias 
Las principals altarias se troban en lo sector ueste, minguando enta l'este: Las Coronas (1.271 m), cabezos Altos (1.261 m), cabezo de la Muela (1.232 m), El Pueyo (1.251 m), Aliaga (1.229 m), penya d'el Cit (1.161 m), Santa Barbara (1.105 m), Mengalices (1.083 m) y la penya d'el Cuervo (1.023 m).

 Toponimia 
En las versions latina y romanz de lo "Fuero de Teruel" se fa mención de mes toponimos y microtoponimos d'esta sierra que en atras mugas teruelanas con la fin de precisar la muga de lo concello de Teruel con lo territorio enantes atorgau a Daroca, de que s'esgallaba. Los puntos nombraus gosan quedar fuera de lo territorio teruelano con la preposición latina excluyent usque ad ("dica"). Antonio Gargallo Moya: El Concejo de Teruel en la Edad Media volumen I. Instituto de Estudios Turolenses, 1997, pp 90-91 y 219-220 isbn=84-86982-64-2. pp. 219-221.

Se fa una mención d'un sector d'esta sierra como sierra de Alcofoll en la versión latina de lo "Fuero de Teruel".

En lo "fuero romanz de Teruel" se nombra como sierra de Alcofol:

La palabra alcofoll u alcofol tiene lo mesmo orichen etimolochico en l'arabe al-kohl que la denominación de l'alcol. Manimenos, se refiere a un cosmetico mineral que ya s'emplegaba en lo Echipto antigo y que encara yera un producto que se comerciaba en lo sieglo XV en Aragón. LÍBANO, Ángeles y SESMA, J. Ángel, Léxico comercial en Aragón (Siglo XV). Institución Fernando el Católico, 1982. Miguel Gual Camarena interpreta que este toponimo indica que s'espleitaba este producto mineral igual como en las menas tarragoninas de Bellmunt del Priorat. Miguel Gual Camarena: Vocabulario del comercio medieval. Colección de aranceles aduaneros de la Corona de Aragón (siglo XIII y XIV), Tarragona (1968).

Ignacio Jordán Claudio de Asso y del Río se refiere a esta sierra en lo suyo libro Historia de la Economía Política de Aragón (1798) como como una continación de la sierra de Segura, Ignacio Jordán Claudio de Asso y del Río: Historia de la Economía Política de Aragón Editorial MAXTOR, 2010. denominación que tamién emplegó bel autor de lo sieglo XIX.

 Hidrolochía 
La sierra de Mont Albán desaugua enta lo río Martín tanto en la versant sud como en la versant norte. Este río reculle las auguas de la versant sud mientres recorre la depresión de Mont Albán en sentiu ueste-este, traviesa dimpués la sierra formando cluses con foces dende Mont Albán dica Obón, y va recibindo las auguas d'afluyents que baixan dende la versant norte dica Oliet, a on que se reculle lo río Seco.

 Cheolochía 
En la sierra de Mont Albán bi ha un anticlinorio (l'"anticlinal de Mont Albán") a on aflora un nuclio de materials paleozoicos d'edat principalment devoniana y carbonifera que constituye lo macizo de Mont Albán adintro d'un macizo mes gran conoixiu como macizo de Calatayú y Mont Albán, Instituto Geológico y Minero de España: Libro Jubilar J.M.Rios. Geología de España Tomo I. Instituto Geológico y Minero de España, 1983. pp 523-524. que pierde la suya continuidat en la muela d'Anadón a causa d'una falla transversal. Enta l'Este lo zaguer afloramiento d'este macizo paleozoico se troba en La Zoma y ye d'edat cambriana u ordoviciana.

En los costaus d'este plego bi ha materials triasicos de rodeno (Buntsandstein), calsineras (Muschelkalk) y chesos (Keuper). Los chesos de lo Keuper fan de livel de despegue pa los plegos menors que se fan en materials churasicos.

La superficie d'erosión fundamental se formó en lo Mioceno superior en materials carboniferos d'esta sierra a unas altarias entre los 1.050 y 1.100 m, con releus residuals en bel meyo como El Pueyo y Aliaga.

Los materials triasicos baixo lo Keuper presentan releus estructurals como cuestas y rallas. Los materials churasicos de lo cabezo de Santa Barbara se presentan verticals u mesmo invertius. José Luis Peña Monné, Luis Alberto Longares Aladrén, Marta Espinalt Brillas: Paisajes naturales de la provincia de Teruel. Guía del medio natural. Instituto de Estudios Turolenses, 2000. ISBN 84-86982-97-9. pp 166-167.

Bi ha chacimientos minerals de galena y atros minerals. En Segura de los Banyos destaca un chacimiento de galena con baritina, siderita, oxidos de fierro y esfalerita que plegó a espleitar-se economicament en la mena Antillón a mitar de lo sieglo XIX. En Maicas se troba galena en la mena Natalia. En Armiellas la galena se troba en lo cabezo d'Otal y en la val d'Alcor en forma de filonez ixemenaus adintro de filons de cuarzo masivo, lo microtoponimo val d'Alcor podría indicar precisament alcofol u cosmetico mineral y no alcor u cabezo. En La Foz de la Viella s'ha citau en la carrera de Segura. En La Zoma bi ha galena en la loma de las Artigas y en Las Vinyuelas. Josefina Besteiro, Miguel Calvo, Andrés Pocoví, Emilia Sevillano, Minerales de Aragón. Mira Editores S.A, 1988, pp 28-29.

Daniel de Cortázar comentaba en 1885 que bi ha rimallos de restas d'escorias de plumo en bel lugar de la redolada (Gargallo, Exulve, Canyizar de l'Olivar, Palomar, La Zoma y La Canyadiella), y tamién fornos abandonaus no guaire luent de los chacimientos y que debioron d'estar en bel meyo de los pinars en part desapareixius, lo que indicaría que lo espleitamiento de la galena debió d'estar relativamentament antigo. Daniel de Cortázar: Bosquejo físico-geológico y minero de la provincia de Teruel. Comisión del mapa geológico de España. Editor:M. Tello, 1885, p 255.

 Referencias 

 Bibliografía 
 Eduardo Viñuales Cobos (coordinador): Red natural de Aragón. nº 30, Cuencas Mineras Prames, 2010.
 Instituto Geológico y Minero de España: Libro Jubilar J.M.Rios. Geología de España Tomo I. Instituto Geológico y Minero de España, 1983. 
 José Luis Peña Monné et al. : Geomorfología de la Provincia de Teruel. Instituto de Estudios Turolenses, 1984.
 José Luis Peña Monné, Luis Alberto Longares Aladrén, Marta Espinalt Brillas: Paisajes naturales de la provincia de Teruel. Guía del medio natural''. Instituto de Estudios Turolenses, 2000.

*